APROBACIÓN DEFINITIVA DA ORDENANZA REGULADORA DA LIMPEZA DE TERREOS, DA XESTIÓN DA BIOMASA E DAS DISTANCIAS DE PLANTACIÓN PARA A PREVENCIÓN E DEFENSA CONTRA INCENDIOS FORESTAIS DO CONCELLO DE MONDARIZ
ADMINISTRACIÓN LOCAL — Municipal — Mondariz (Ordenanzas e Regulamentos, 13/12/2018)

Finalizado o periodo de exposición pública do acordo de Pleno de 7 de abril de 2018 polo que se aprobou inicialmente a “ordenanza municipal para o impulso social da lingua galega no Concello de Mondariz”, resultando que dentro do mesmo se presentaron alegacións, que foron debidamente resoltas, aprobando definitivamente a presente ordenanza por acordo de Pleno adoptado o 29 de setembro de 2018, e dando cumplimento ó disposto no artigo 70.2 da Lei 7/1985, de 2 de abril, Reguladora das Bases do Réxime Local, faise público o texto íntegro da Ordenanza, que literalmente di: O artigo 25 da Lei 7/1985 de 2 de abril, reguladora das bases do réxime local, segundo a modificación levada a cabo pola Lei 27/2013 de 27 de decembro, de racionalización e sustentabilidade da administración local, atribúelle ao municipio as competencias en protección da salubridade pública e na prevención e extinción de incendios. Así mesmo correspóndelle ao concello a potestade regulamentaria atribuída polo artigo 4.1 da Lei 7/1985, do 2 de abril, reguladora do réxime local, polo artigo 6.1 da Lei 5/1997, do 22 de xullo, reguladora da administración local de Galicia e polo artigo 12 da Lei 2/2016, do 10 de febreiro, do solo de Galicia. Segundo o artigo 16.2 da Lei 3/2007, do 9 de abril, de prevención e defensa contra osincendios forestais de Galicia(modificada pola Lei 7/2012, do 21 de xuño, de montes de Galicia, e á súa vez modificada pola Lei 2/2017, do 8 de febreiro, de medidas fiscais, administrativas e de ordenación, así como pola Lei 9/2017, de 28 de decembro, de medidas fiscais e administrativas), os plans municipais de prevención e defensa contra os incendios forestais, poderán incluír ordenanzas de prevención de incendios concordantes co obxecto desta lei en solo urbano, núcleo rural e urbanizable situado a menos de 400 metros do monte. O Código Civil (Real decreto de 24 de xullo de 1889), establece, no seu artigo 591, algunhas limitacións relativas ás distancias para plantacións, en caso de ausencia de ordenanza ou costume do lugar. Así, o Concello de Mondariz, por medio da presente ordenanza, establece as condicións para, no ámbito das súas competencias, conseguir as axeitadas condicións de salubridade e seguridade para previr e evitar os incendios forestais, protexendo as persoas e os bens; promover as condicións de limpeza e ornato público en terreos e soares; e establecer prohibicións e distancias que se deben respectar ao realizar novas repoboacións forestais, plantacións de especies froiteiras ou ornamentais, e instalación de sebes. Por outra banda, recóllense as obrigas estipuladas pola Lei 3/2007 para a xestión da biomasa sobre diferentes tipos de terreos situados no monte ou en zona de influencia forestal. A presente ordenanza é de obrigado cumprimento para todas as persoas responsables, tanto físicas como xurídicas, que teñan os seus terreos dentro do termo municipal de Mondariz. Conforme o disposto no artigo 4.2 da Lei 5/1997, de 22 de xullo, reguladora da administración local de Galicia, a presente ordenanza será de aplicación en todo o non previsto pola lexislación básica. Para os efectos da presente ordenanza, entenderase por persoas responsables as persoas físicas ou xurídicastitulares ou, de ser o caso, as titulares do dereito de aproveitamento sobre os terreos afectados pola mesma, así como as administracións, as entidades ou as sociedades que teñan encomendada a competencia sobre a xestión, ou cedida esta en virtude dalgunha das formas previstas legalmente, das vías de comunicación e das liñas de transporte de enerxía eléctrica. Cando pertenza a unha persoa o dominio directo dun terreo ou construción e a outra o dominio útil, a obrigación recaerá sobre aquela que teña o dominio útil. A persoa responsable de realizar a xestión da biomasa será a persoa propietaria dos terreos edificados, para o cal disporá dunha servidume de paso forzosa para acceder á faixa establecida. Este acceso farase durante o tempo estritamente necesario para o labor de xestión da biomasa, e polo punto menos prexudicial ou incómodo para os terreos gravados e, de ser compatible, polo máis conveniente para o beneficiario. A retirada de especies arbóreas será realizada polo seu propietario. Monte ou terreo forestal: todo terreo no que vexetan especies forestais arbóreas, arbustivas, de matogueira ou herbáceas, sexa espontáneamente ou procedentes de sementeira ou plantación, que cumpran ou poidan cumprir funcións ambientais, protectoras, produtoras, culturais, paisaxísticas ou recreativas. Teñen tamén a consideración de monte ou terreo forestal os demais terreos descritos no artigo 5 da Lei 43/2003, do 21 de novembro, de montes, e na Lei de montes de Galicia. Non terán a consideración de monte ou terreo forestal os terreos dedicados ao cultivo agrícola, o solo urbano, os núcleos rurais e o solo urbanizable, incluíndo a canle e a zona de dominio público hidráulico destes solos, e os excluídos pola normativa vixente, así como os terreos rústicos de protección agropecuaria. Non obstante, e para os únicos efectos do cumprimento das obrigas establecidas nesta ordenanza, poderán ter a consideración de monte aquelas superficies que estean clasificadas como terreo rústico de protección agropecuaria que reúnan as características previstas no artigo 5.1º da Lei 43/2003, mentres subsista o seu uso forestal. Repoboación forestal: introdución de especies forestais nun terreo mediante sementeira ou plantación. Zona de influencia forestal: as áreas estremeiras que abranguen unha franxa circundante dos terreos forestais cunha largura de 400 metros, excluíndo o solo urbano, de núcleo rural e o urbanizable. Xestión de biomasa: a creación e mantemento da descontinuidade horizontal e vertical da carga de combustible no terreo forestal e na súa zona de influencia, a través do control ou eliminación parcial ou total da biomasa vexetal por medio do emprego das técnicas máis recomendadas e coa intensidade e frecuencia adecuadas para o cumprimento dos obxectivos previstos. Tendo en conta que os terreos situados en solo urbano, de núcleo rural ou urbanizable teñen unha natureza residencial ou habitacional, os riscos para os bens e as persoas por motivos de incendios forestais, deben reducirse ao mínimo e primar a seguridade. Os criterios para levar a cabo a xestión da biomasa son os establecidos na Orde de 31 de xullo de 2007, que se recolle como o Anexo III desta ordenanza. Rede de faixas de xestión de biomasa: o conxunto de parcelas lineais do territorio estratexicamente localizadas, onde se garante o control e a eliminación total ou parcial da biomasa forestal, mediante técnicas silvícolas axeitadas, co obxectivo principal de reducir o risco de incendio. Redes secundarias de faixas de xestión de biomasa: teñen un ámbito municipal e posúen a función prioritaria de protección dos núcleos poboacionais, das infraestruturas, dos equipamentos sociais, das zonas edificadas, dos parques e dos polígonos industriais. Redes terciarias de faixas de xestión de biomasa: localízanse nos terreos forestais e nas zonas de influencia forestal e están vinculadas ás infraestruturas de uso público, así como ás seguintes infraestruturas de prevención e defensa contra os incendios forestais: camiños, vías, pistas forestais, devasas, faixas auxiliares de pista, áreas cortalumes e outras infraestruturas ou construcións relacionadas coa prevención e defensa contra os incendios forestais. Solo urbano, de núcleo rural e urbanizable: para os efectos desta ordenanza terán a consideración destes tipos de solo os terreos que o planeamento urbanístico de aplicación cualifiquen como tales ou os que reúnan as condicións que sinala os artigos 16, 23 e 27da Lei 2/2016, do 10 de febreiro, do solo de Galicia. As persoas responsables de toda clase de terreos e construcións, así como soares, fincas e calquera espazo libre, deberán mantelos en condicións de seguridade, salubridade e ornato público, quedándolles expresamente prohibido manter neles lixos, residuos sólidos urbanos ou entullos. Os terreos ou soares situados no núcleo urbano e a menos de 50 metros del, deberán, ademais, manterse rozados e limpos na súa totalidade, e deberase facer coa periodicidade que sexa preciso para que se conserven nese estado, especialmente cando se aprecie que, por acumulación de matogueira, existe risco de incendio. Os terreos ou soares situados no núcleo rural e aqueles que se atopen a menos de 50 metros deste dende o linde do terreo á primeira vivenda, deberán estar limpos e rozados na súa totalidade. As persoas responsables de terreos situados fóra do núcleo urbano e núcleo rural e que linden con edificacións deberán mantelos rozados nunha franxa de 50 metros desde o linde do terreo afectado. As persoas responsables dos terreos que sexan estremeiros con predios de labradío, viñedos, horta, cultivos, etc. deberán mantelos rozados e limpos nunha franxa de 20 metros desde o linde destes. A efectos do presente artigo entenderase que un terreo ou soar está rozado sempre que a carga total dos estratos herbáceos e arbustivos non exceda os 2.000 m3/ha, nin a súa altura máxima supere os 20 cm. Estas restricións non serán de aplicación aos cultivos agrícolas e praderías que sexan obxecto, cando menos, dunha colleita anual. En todo tipo de solos e en toda a extensión do concello serán de obrigado cumprimento as seguintes disposicións: a) A existencia de vertedoiros incontrolados deberá ser comunicada ao concello, e deberase proceder a súa retirada e limpeza no prazo establecido no procedemento regulado. b) Estará prohibido acumular residuos forestais procedentes da limpeza do monte ou resultantes da explotación forestal, tales como biomasa forestal residual, estelas, cortiza, resina e todo tipo de residuos agrícolas. Excluiranse desta prohibición os combustibles leñosos para autoconsumo amoreados nas propiedades particulares. Tamén se excluirán os amoreamentos en cargadeiro de madeira en polo e daqueles subprodutos resultantes de corta ou extracción forestal. Estes últimos, durante os meses de xullo, agosto e setembro, deberán ter arredor unha área limpa de vexetación cun perímetro de 10 metros. c) Manteranse libres de estrato arbóreo, arbustivo e herbáceo, de residuos ou desperdicios procedentes da limpeza do monte ou resultantes da explotación forestal ou agrícola, os camiños forestais, así como as gabias ou servidumes destas nunha franxa de 2 metros a ambos os dous lados desde a súa aresta exterior. Segundo a Lei 3/2007, do 9 de abril, de prevención e defensa contra os incendios forestais de Galicia, na súa última redacción, existirán unha serie de obrigas de xestión da biomasa aplicables aos terreos situados no monte e na súa zona de influencia forestal, de acordo cos criterios estipulados no Anexo III. Segundo o artigo 21 da Lei 3/2007, as redes secundarias de faixas de xestión de biomasa estarán formadas polos espazos previamente definidos como tales no plan municipal de prevención e defensa contraos incendios forestais de Mondariz. Nelas será obrigatorio para as persoas responsables, xestionar a biomasa vexetal, de acordo os criterios estipulados, nunha franxa de 50 metros: a) Perimetral ao solo urbano, de núcleo rural e urbanizable b) Arredor das edificacións, vivendas illadas, urbanizacións, depósitos de lixo, cámpings, gasolineiras e parques e instalacións industriais situados a menos de 400 metros do monte c) Arredor das edificacións illadas en solo rústico situadas a máis de 400 metros do monte. Con carácter xeral, na mesma franxa de 50 metros mecionada no punto anterior non poderá haber árbores das especies sinaladas no Anexo II desta ordenana. As distancias mencionadas neste artigo mediranse, segundo os casos: a) Desde o límite do solo urbano, de núcleo rural e urbanizable b) Desde os paramentos exteriores das edificacións, vivendas illadas e urbanizacións, ou os límites das súas instalacións anexas. c) Desde o límite das instalacións no caso dos depósitos de lixo gasolineiras e parques e instalacións industriais. d) Desde o peche perimetral no caso dos cámpings. Segundo o artigo 21 bis da Lei 3/2007, nos espazos previamente definidos como redes terciarias de faixas de xestión de biomasa no plan de prevención e defensa contra os incendios forestais do DistritoXVII O Condado – A Paradanta (aprobado pola Orde do 13 de marzo de 2009 sobre aprobación dos plans de prevención e defensa contra os incendios forestais de distrito) será obrigatorio para as persoas responsables: a) Xestionar a biomasa vexetal na totalidade da superficie das infraestruturas de uso público ou áreas recreativas, así como nunha franxa perimetral de 50 metros. b) Xestionar a biomasa vexetal na totalidade das parcelas que se atopen dentro dunha franxa circundante de 50 metros arredor de zonas forestais de alto valor, cando así sexan especificamente declaradas por orde da consellería competente en materia forestal. c) Nas vías e nos camiños forestais, a xestión da biomasa vexetal farase no estrato arbustivo e subarbustivo, na plataforma de rodadura do camiño e nos 2 metros desde a aresta exterior da vía ou do camiño. d) No resto de infraestruturas de prevención e defensa contra os incendios forestais (devasas, faixas auxiliares de pista, rozas, áreas cortalumes e outras infraestruturas de prevención e defensa contraincendios forestais), a xestión da biomasa vexetal farase de acordo co planeamento de prevención e defensa contra os incendios forestais do distrito. Segundo o artigo 23 da Lei 3/2007, as novas instalacións destinadas a explotacións agrícolas, gandeiras e forestaise as vivendas vinculadas a estas, así como as novas urbanizacións e edificacións para uso residencial, comercial, industrial ou de servizos resultantes da execución de plans de ordenación urbanística que afecten zonas de monte ou de influencia forestal, e que non teñan continuidade inmediata coa trama urbana e que resulten estremeiras con monte ou con zonas de influencia forestal, terán que cumprir coas seguintes medidas de prevención: a) Asegurar a existencia dunha faixa perimetral de protección para a xestión da biomasa e retirada de especies de 50 metros de largo, arredor da urbanización, edificación ou instalación, computada desde o límite exterior da edificación ou instalación destinada ás persoas, libre de vexetación se cae coa masa arbórea rareada, que en ningún caso conterá especies do Anexo II desta ordenanza, consonte os criterios que se establecerán mediante orde da consellería competente en materia forestal. b) No caso de urbanizacións e edificacións para uso industrial deberán dispoñer de xeito perimetral dunha rede de hidrantes homologados para a extinción de incendios ou, na súa falta, de tomas de auga, de acordo co que se estableza regulamentariamente. c) Presentar ante a administración municipal un proxecto técnico deprevención e defensa contra incendios forestais que garanta o cumprimen todo que establece a citada lei e a normativa que a desenvolva, así como o cumprimento do plan municipal de prevención e defensa contra incendios forestais, no momento de se aprobar. De conformidade co disposto no artigo 67.1 da Lei 7/2012 de Montes de Galicia, quedan prohibidas as repoboacións forestais nos terreos clasificados como solo urbano, urbanizable, de núcleo rural e no rústico de especial protección agropecuaria. Non se permiten plantacións das especies indicadas no Anexo II desta ordenanza, en solo de núcleo rural, solo urbano nin solo urbanizable, en toda a superficie do concello. Así mesmo, prohíbese a sementeira ou a plantación con exemplares dos xéneros Acacia(acacia negra, mimosa), Robinia (falsa acacia) e Eucalyptus, mesmo de pés illados, en toda a superficie do concello. As distancias mínimas que deben respectar as novas repoboacións forestais, veñen recollidas na Lei 7/2012, de Montes de Galicia, segundo a seguinte táboa: h) Con edificacións, vivendas illadas, urbanizacións, depósitos de lixo, parques e instalacións industriais situadas a menos de 400 metros do monte e fóra de solo urbano e de núcleo rural i) Con solo urbano, solo de núcleo rural e solo urbanizable En solo de núcleo rural, solo urbano e solo urbanizable permitirase a plantación de especies frondosas (agás, segundo o recollido no artigo 10, as dos xéneros Acacia, Robinia e Eucalyptus,), froiteiras ou árbores ornamentais, sempre que a distancia entre os pés das plantas sexa, como mínimo, de 10 metros e que as polas non se acheguen a menos de 15 metros das edificacións principais nin a menos de 2 metros do linde da parcela contigua. O cálculo das distancias das plantacións forestais e pés illados realizarase desde o punto máis próximo da plantación respecto do plano sobre o que se proxecta a superficie ocupada pola edificación. Non se terán en conta as edificacións dedicadas á garda de apeiros agrícolas ou forestais, así coma as restantes edificacións e instalacións menores. En todo caso, os pés das árbores deberán gardar unha distancia mínima de 5 metros respecto do dominio público viario, das conducións municipais de abastecemento e evacuación de augas, ou do alumeado público, sen que as polas poidan invadir o seu voo. Exceptuaranse desta prohibición as árbores ornamentais situadas nas beirarrúas, zonas verdes e xardíns de xestión pública ou áreas equivalentes. As distancias que deberán gardarse ao facer plantacións de especies arbustivas, sebes, en medianeiras e lindeiros, sobre calquera tipo de solo en toda a superficie do concello, serán as indicadas na seguinte táboa: Arbustos de ata 2 metros de altura: 1 metro Arbustos de máis de 2 metros de altura: 7 metros A EDIFICIOS NON VIVENDA (arbustos de máis de 2 metros de altura): 7 metros Arbustos de ata 2 metros de altura: Sen limitación Arbustos de máis de 2 metros de altura: 3 metros A CAMIÑOS PÚBLICOS: 5 metros desde o eixo e 2 metros desde o borde A CONDUCIÓNS MUNICIPAIS DE ABASTECEMENTO OU EVACUACIÓN DE AUGAS: 5 metros Arbustos de ata 2 metros de altura: Sen limitación Arbustos de máis de 2 metros de altura: A mesma distancia das plantacións existentes, cun máximo de 3 metros No suposto de que se pretenda realizar unha pantalla ou barreira vexetal xunto ao límite da propiedade, ademais de considerar as distancias en función da altura da plantación arbustiva, só poderán utilizarse especies adecuadas para esta finalidade (aligustre, loureiro, buxo, Photinia,…) e, en ningún caso, se plantarán especies que ao crecer puideran causar coas súas raíces danos nas paredes ou no chan. As talas e os abatementos de árbores que constitúan masa arbórea, espazo boscoso, arboredo ou parque, a excepción das autorizadas polos órganos competentes da Comunidade Autónoma en materia forestal, estarán suxeitas a obtención da previa licenza municipal por parte deste concello. Así mesmo, segundo o establecido na Disposición Transitoria quinta da Lei 7/2012 de montes, o aproveitamento das masas forestais existentes en solos urbanizables, no momento da súa entrada en vigor, estará sometido ao réxime de autorizacións da citada lei ata o desenvolvemento urbanístico deses solos, momento no que precisarán da licenza municipal descrita no primeiro parágrafo deste artigo. As obrigas recollidas no capítulo III desta ordenanza deben executarse antes do 31 de maio de cada ano. Na derradeira semana de marzo realizaranse comunicacións xerais desas obrigas mediante a difusión de bandos ou notas informativas para o xeral coñecemento. Superado o 31 de maio, ben de oficio ou mediante denuncia previa de particulares, realizarase unha inspección e levantamento de actas nos lugares afectados, á fin de comprobar os feitos, así como a situación real dos terreos e a súa incidencia sobre a prevención e risco de propagación de incendios, e darase comezo ao procedemento para a xestión da biomasa no ámbito das redes de faixas recollido no artigo 22 da Lei 3/2007 de incendios de Galicia. As obrigas recollidas nos capítulos II e IV desta ordenanza deben cumprirse de xeito permanente. No caso de detección de incumprimento dalgunha desas obrigas, ben de oficio ou mediante denuncia previa de particulares, realizarase unha inspección e levantamento de actas nos lugares afectados, á fin de comprobar os feitos, así como a situación real dos terreos, e darase comezo ao procedemento regulado no artigo 16. Unha vez que o Concello se atope en posesión da acta de inspección o Alcalde poderá ben arquivar o expediente, se a persoa responsable cumpriu as súas obrigas, ou ben acordar a iniciación dun expediente de orde de execución, notificándollo á persoa responsable. A resolución que acorde a iniciación do expediente será notificada á persoa responsable concedéndolle, ao abeiro do artigo 82 da Lei 39/2015, de 1 de outubro, do procedemento administrativo común das administracións públicas, un prazo de audiencia de dez días desde a notificación do acordo, para que formule as alegacións que considere oportunas. Para o caso de persoas responsables descoñecidas ou ilocalizables publicarase un edicto no Boletín Oficial da Provincia. No suposto de non se formular alegación ningunha ou se as presentadas fosen desestimadas, o Alcalde ditará orde de execución, que se efectuará no prazo máximo de quince días desde a súa notificación á persoa interesada. Este prazo poderase ampliar, por causa xustificada, noutros quince días. Rematado este prazo o Concello efectuará unha nova inspección co obxecto de comprobar o cumprimento da orde de execución. No caso de non se ter cumprido, o mesmo órgano que a ditou poderá acordar, de acordo co artigo 103 da Lei 39/2015, de 1 de outubro, do procedemento administrativo común das administracións públicas, o outorgamento dun novo prazo, a execución subsidiaria a custa do infractor ou a execución forzosa mediante a imposición de multas coercitivas. As multas coercitivas serán independentes e compatibles coa sanción, poderán reiterarse mensualmente ata lograr o cumprimento do ordenado, e cada unha delas por separado non poderá superar o 20% da multa fixada pola sanción. A contía fixarase tendo en conta os seguintes criterios: a) O retraso no cumprimento da obriga a reparar b) A superficie do predio c) O número de predios afectados d) A existencia de intencionalidade ou reincidencia no cumprimento No caso de execución subsidiaria notificaráselle á persoa responsable o día e hora n que se levarán a cabo os traballos, estando esta obrigada a facilitarlles os necesarios accesos ás entidades responsables dos traballos, que non requirirán de ningunha autorización para a súa execución. Os custos derivados deses traballos serán repercutidos, se é o caso, ás persoas responsables procedendo ao cobro dos gastos que se ocasionen ao concello a través do procedemento executivo de apremio, se fose preciso. As tarifas que se usarán para o cobro dosgastos derivados da execución subsidiaria dos traballos serán os recollidos no Anexo IV desta Ordenanza. A determinación das infraccións, sancións e competencias nas materias ás que se refire esta ordenanza será a establecida pola normativa sectorial de aplicación e, suplementariamente, pola propia ordenanza. Será de aplicación preferente ao réxime sancionador establecido pola ordenanza: 1.—A Lei 3/2007, do 9 de abril, de prevención e defensa contra os incendios forestais de Galicia.2.—A Lei 10/2008, do 3 de novembro, de residuos de Galicia.3.—A Lei 22/2011, do 28 de xullo, de residuos e solos contaminados.4.—A Lei 7/2012, do 28 de xuño, de montes de Galicia. Calquera outra norma estatal ou autonómica que contiña tipificacións de infraccións e sancións na materia regulada por esta ordenanza e que estableza a competencia municipal nestas, será de aplicación preferente tanto na tipificación das infraccións como na contía das sancións. Cando polos mesmos feitos e fundamentos xurídicos o infractor puidese ser sancionado de acordo con varias leis de aplicación, das posibles sancións, seralle imposta a de maior gravidade. Corresponde ao Concello de Mondariz, a través da Alcaldía ou no que delegue, a inspección e sancións das infraccións, previa a instrución do correspondente expediente, das obrigas reguladas nesta ordenanza. Cando se detecten infraccións de índole penal ou de competencia doutras administracións darase conta inmediata das mesmas ao organismo que corresponda ou xurisdición competente. Consideraranse infraccións administrativas en relación coas materias ás que se refire esta ordenanza os actos ou omisións que contraveñan as normas contidas nas leis e na propia ordenanza, así como a desobediencia aos mandatos que dite o órgano competente en relación coas materias que se regulan. As infraccións cualificaranse de leves, graves ou moi graves. Terán a consideración de infraccións leves: a) Non proceder á xestión da biomasa e limpeza dos terreos, unha vez transcorrido o prazo sinalado polo concello. b) Manter os terreos e soares sen a debida hixiene, limpeza ou ornato, agás que provoque problemas de salubridade. c) En xeral incumprir esta ordenanza, cando a acción ou omisión non estea tipificada como falta grave ou moi grave d) Non cumprir as ordes específicas ditadas polo concello. Terán a consideración de infraccións graves: a) Non proceder á xestión da biomasa e limpeza dos terreos, cando haxa risco inminente de incendio para as bens ou persoas. b) Manter os terreos e soares sen a debida hixiene, limpeza ou ornato, e que isto provoque problemas de salubridade pública. c) Non proceder á xestión da biomasa e limpeza dos terreos, unha vez transcorrido o prazo sinalado polo concello, e tras cumprise o prazo da notificación expresa da obriga. d) Realizar de plantacións sen gardar as distancias establecidas nesta ordenanza, ou en lugares ou con especies non permitidos. e) Non permitir, resistirse ou obstruír o traballo do persoal de vixilancia á inspección dos terreos. f) Negarse a subministrar información á autoridade municipal, funcionarios e axentes, no cumprimento das súas funcións. g) Cometer unha terceira infracción de carácter leve no prazo de dous anos, sempre que se produza con respecto ás dúas anteriores, a resolución sancionadora fose firme na vía administrativa. O prazo comezará a contar desde o día en que a primeira resolución sexa firma nesta vía. Terán a consideración de infraccións moi graves: a) Cometer unha infracción na que se observe dolo, se produza unha irreversibilidade do dano causado, se produzan danos moi graves sobre os recursos naturais ou grave perigo para a salubridade pública. b) Non proceder a corrección do incumprimento con respecto das distancias establecidas nesta ordenanza, ou en lugares ou con especies non permitidos, unha vez transcorrido o prazo sinalado polo concello, e tras cumprise o prazo da notificación expresa da obriga. c) Coaccionar ou ameazar á autoridade municipal, funcionarios e axentes, no cumprimento das súas funcións. d) Cometer unha terceira infracción de carácter grave no prazo de dous anos, sempre que se produza con respecto ás dúas anteriores, a resolución sancionadora fose firme na vía administrativa. O prazo comezará a contar desde o día en que a primeira resolución sexa firma nesta vía. Sen prexuízo de esixir as responsabilidades penais ou civís que procedan, e sen prexuízo do carácter supletorio desta ordenanza, a contía das sancións que se impoñerán polo seu incumprimento serán as seguintes: a) Por infraccións leves: multa de ata 750,00 euros. b) Por infraccións graves: multa desde 751,00 a 1.500,00 euros. c) Por infracción moi graves: multa desde 1.501,00 a 3.000,00 euros. As sancións graduaranse en función dos seguintes criterios: As infraccións e sancións prescribirán segundo o disposto nas leis que as establezan. Se estas non fixan os prazos de prescrición, as infraccións moi graves prescribirán aos tres anos, as graves aos dous anos e as leves aos seis meses. As sancións impostas por faltas moi graves prescribirán aos tres anos, as impostas por faltas graves aos dous anos e as impostas por faltas leves aos seis meses. O prazo de prescrición das sancións comezará a contarse desde o día no que a infraccións se cometese. Interromperá a prescrición a iniciación, con coñecemento das persoa interesada, do procedemento sancionador, renovándose o prazo de prescrición se o expediente sancionador estivese paralizado máis dun mes por causas non imputables ao presunto responsable. O prazo de prescrición das sancións comezará a contar desde o día seguinte a aquel no que adquirira firmeza a resolución pola que se impón a sanción. Interromperá a prescrición a iniciación, con coñecemento das persoas interesadas, do procedemento de execución, renovándose o prazo de prescrición se o expediente de execución estivese paralizado máis dun mes por causas non imputables ao presunto responsable. Primeira. Como Anexo I desta ordenanza, inclúese o listado de especies de crecemento lento recollida no Anexo I da Lei 7/2012, de 28 de xuño, de montes de Galicia. Segunda. Como Anexo II desta ordenanza, inclúese o listado de especies recollidas na Disposición Adicional Primeira da Lei 3/2007 de 9 de abril, de prevención e defensa contra os incendios forestais de Galicia. Terceira. Como Anexo III desta ordenanza inclúense os criterios para a xestión da biomasa recollidos na Orde de 31 de xullo de 2007. Cuarta. Estarán excluídos da aplicación desta ordenanza os exemplares vexetais e formacións recollidos no Decreto 67/2007, do 22 de marzo, polo que se regula o Catálogo Galego de Árbores Senlleiras, modificado polo Decreto 10/2015, do 22 de xaneiro, así como aqueloutros exemplares vexetais e formacións que, polo seu valores ecolóxicos, estéticos, históricos ou culturais, merezan ser conservados. Única. As plantacións de árbores existentes á entrada en vigor da presente ordenanza que, como consecuencia da súa aplicación, se atopen a unha distancia menor á regulada, disporán dun período máximo de cinco anos para adaptarse á citada disposición, agás autorización do órgano competente da Xunta de Galicia en materia forestal. Única. Coa entrada en vigor desta ordenanza quedarán derrogadas cantas ordenanzas e disposicións municipais de igual ou inferior rango se opoñan, contradigan ou resulten incompatibles co nela regulado. Primeira. Coa entrada en vigor de normas de rango superior ao desta ordenanza, que afecten ás materias reguladas nela, determinarase a aplicación automática daquelas, sen prexuízo da posterior adaptación que proceda. Segunda. A presente ordenanza entrará en vigor, de conformidade co disposto nos artigos 65.2 e 70.2 da Lei 7/1985, de 2 de abril, reguladora das bases de réxime local, no prazo de 15 días hábiles a partir da súa publicación íntegra no Boletín Oficial da Provincia. Piñeiro do país, piñeiro galego: PinuspinasterAit. Piñeiro silvestre: Pinussylvestris L. Piñeiro de Monterrey: Pinusradiata D. Piñeiro de Oregón: PseudotsugamenziesiiMirb. Mimosa: Acacia dealbataLink. Acacia negra: Acaciamelanoxylon R. Br. Eucalipto: Eucalyptussp. Queiruga: Callunavulgaris (L.) Hull Carqueixa: Chamaespartiumtridentatum Xesta: Cytisusspp. Uz, carpaza: Ericaspp. Xesta, piorno: Genistaspp. Fento: Pteridiumaquilinum (L.) Kuhn Silva: Rubussp. Toxo: Ulexeuropaeus L. En todo caso, poderán conservarse árbores das especies sinaladas en calquera clase de terreos incluídos nas redes primarias e secundarias de xestión de biomasa no caso de que se trataren de árbores senlleiras, ou aquelas que cumpran funcións ornamentais ou se atopen illadas e non supoñan un risco para a propagación de incendios forestais. Nas zonas onde sexa obrigatorio xestionar a biomasa, esta realizarase, ao abeiro da Orde de 31 de xullo de 2007, cumprindo acumulativamente os seguintes criterios xerais. — 1. No estrato arbóreo, as masas serán mixtas ou de frondosas caducifolias e a distancia entre plantas será, como mínimo, de 7 metros e mantendo as copas tanxentes. A poda debe ser do 35% da altura da árbore ata que esta atinxa os 11,4 metros, altura a partirda cal a poda debe alcanzar o mínimo de 4 metros por riba do chan. — 2. No estrato arbustivo e herbáceo, a carga total non pode exceder os 2.000 m3/hectárea, debendo simultaneamente ser cumpridas as seguintes condicións: — 3. Os estratos arbóreo, arbustivo e herbáceo remanentes deben ser organizados espacialmente de maneira que se evite a continuidade vertical dos diferentes estratos combustibles. As copas das árbores e dos arbustos deberán estar distanciadas un mínimo de 10 m da edificación e nunca se poderán proxectar sobre o seu tellado. Non poderá haber ningunha acumulación de sustancias altamente inflamables, excepto no previsto na lexislación sectorial para depósito de combustibles. As tarifas que se aplicarán para o cobro dos custos por execución subsidiaria serán as seguintes: Uso material auxiliar: Uso de maquinaria alugada polo concello: o seu custo mais gastos Prestación do servizo fóra do termo municipal: 30 €/hora, máis 0,63 €/km